b'\n_START_ARTICLE_\nSuper Cup (j\xc3\xa4\xc3\xa4kiekko)\n_START_PARAGRAPH_\nJ\xc3\xa4\xc3\xa4kiekon Super Cup (my\xc3\xb6s nimell\xc3\xa4 IIHF Super Cup) oli nelj\xc3\xa4n\xc3\xa4 vuonna ottelu, jossa kohtasivat ajan European Hockey Leaguen ja Continental Cupin voittajat. Tosin vuonna 1997 Lada Toljatti voitti Euroopan Cupin ja p\xc3\xa4\xc3\xa4si sit\xc3\xa4 kautta haastamaan EHL-mestari TPS:n. TPS onkin Super Cupin ainoa suomalainen voittajajoukkue viety\xc3\xa4\xc3\xa4n ottelun juuri vuonna 1997. Aluksi olikin tarkoitus, ett\xc3\xa4 Super Cupissa kohtaavat EHL:n ja Euroopan Cupin voittajat. T\xc3\xa4m\xc3\xa4 idea saatiin kuitenkin lyt\xc3\xa4t\xc3\xa4 heti ensimm\xc3\xa4isen Super Cupin j\xc3\xa4lkeen, kun Euroopan Cup lakkautettiin. Viimeisin Super Cup pelattiin 3\xc2\xa0600:n katsojan edess\xc3\xa4 elokuussa vuonna 2000. Tuolloin ottelu ratkesi kotijoukkue Magnitogorskin voittoon vasta jatkoajalla Aleksei Tro\xc5\xa1tsinskin maalilla.'